Държавен вестник, бр. 92, 2025 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  92
6. установени по-малък размер площи от 
заявените по критерий № 4 съгласно при­
ложение № 1.
Чл. 92. (1) Държавен фонд „Земеделие“ 
отказва финансово подпомагане по интер­
венцията, когато е констатирано едно от 
следните несъответствия:
1. земеделският стопанин не отговаря на 
условията за одобрение за участие по раз­
дел II „Земеделски стопани“ на глава трета 
„Условия за одобрение за участие“; или
2. земеделският стопанин не е предоста­
вил изискуемите документи и информация 
по чл. 24 – 28; или 
3. земеделският стопанин или упълномо­
щеното от него лице възпрепятства извърш­
ването на проверка на място.
(2) Държавен фонд „Земеделие“ отказва 
финансово подпомагане, когато е получил 
уведомление от компетентен орган за влязъл 
в сила акт за установяване на нарушение за 
поставяне на отровна примамка за хищници.
Чл. 93. Държавен фонд „Земеделие“ отказ­
ва финансово подпомагане по интервенция­
та, когато е констатирано едно от следните 
несъответствия:
1. земеделският стопанин е подал заявле­
ние за доброволен отказ по чл. 16;
2. размерът на намаленията е равен или 
по-голям от заявеното плащане;
3. установи, че не са налични финансови 
средства по чл. 67 от ЗПЗП;
4. е констатирано неспазване на изисква­
нията по чл. 20 – 21;
5. е констатирано неспазване на изисква­
нията по чл. 30 – 31;
6. установи наличие на условия за не­
одобрение/обстоятелствата по чл. 32, ал. 1;
7. е установено намаление под необходи­
мия минимален брой точки по критериите 
за подбор съгласно приложение № 1.
Чл. 94. Държавен фонд „Земеделие“ от­
казва финансово подпомагане за площи 
в годината на подаване на заявленията за 
плащане, когато установи едно от следните 
несъответствия:
1. площ от заявен за подпомагане парцел 
е оценена като неотговаряща на условията 
за допустимост при проверките, извършвани 
по чл. 70 от ЗПЗП; 
2. за една и съща площ на заявен за 
подпомагане парцел са подадени две или 
повече заявления и застъпването на площи 
не е отстранено;
3. след изискване на допълнителна ин­
формация такава не бъде предоставена в 
указания срок;
4. площите не отговарят на изискванията 
или условията на раздел II „Земеделски пло­
щи“ от глава пета „Задължения, изисквания 
по управление на дейностите, условия за из­
пълнение и за подпомагане по интервенцията“ 
или е установено неспазване на предвидените 
условия, задължения или изисквания; 
5. площта е извън допустимия територи­
ален обхват по чл. 18; 
6. не са спазени съответните базови/други 
задължения по чл. 35, ал. 1, относими към 
установените площи или стопанство; 
7. не отговарят на условията за одобрение 
за участие в многогодишен ангажимент; 
8. на заявен за подпомагане парцел по 
интервенцията, на който при извършена 
проверка се установи допустима земеделска 
култура, различна от заявената, освен в слу­
чаите на обстоятелствата по чл. 3, параграф 1, 
букви „а“ и „в“ от Регламент (ЕС) 2021/2116;
9. общ размер на допустимите площи под 
минималния размер, определен в чл. 48, 
ал. 2, т. 2;
10. общ размер на подпомагането в частта 
им над максималния размер, определен в 
чл. 48, ал. 2, т. 3;
11. установената площ на парцела е под 
0,1 хектара;
12. не са спазени условията по чл. 41.
Чл. 95. Държавен фонд „Земеделие“ от­
казва финансово подпомагане, когато земе­
делският стопанин не е декларирал съгласие 
по чл. 7, ал. 3, чл. 63, ал. 1 или неизпълнение 
на задължение по чл. 64.
Чл. 96. (1) Държавен фонд „Земеделие“ 
може да откаже финансово подпомагане 
по интервенцията за календарната година 
на констатацията и за следващата кален­
дарна година, когато се установи в две пос­
ледователни години неспазване на всички 
базови/други задължения по чл. 35, ал. 1 
съгласно приложение № 2, засягащи над 50 
на сто от заявените за подпомагане площи 
по интервенцията.
(2) Държавен фонд „Земеделие“ отказва 
финансовата помощ на кандидат и бенефи­
циент, за който се установи наличие на из­
куствено създадено условие за получаване на 
помощта или за осигуряване на предимство 
в противоречие с целите на интервенцията.
(3) При умишлено неспазване на задъл­
жения от бенефициента същият се изключва 
от всички плащания по интервенцията и от 
всички начини за оказване на подкрепа по 
интервенцията за годината на констатация 
и следващата.
(4) Когато се установи, че бенефициентът 
е представил неверни сведения с цел да по­
лучи подпомагане или поради небрежност е 
пропуснал да предостави необходимата ин­
формация, подпомагането не се изплаща или 
се оттегля изцяло. Освен това бенефициентът 
се изключва от възможността да получава 
подпомагане по същата интервенция за ка­
лендарната година на констатацията и през 
следващата календарна година.